b'\n_START_ARTICLE_\nBaldwin Exeteril\xc3\xa4inen\n_START_PARAGRAPH_\nBaldwin Exeterl\xc3\xa4inen (n. 1125\xe2\x80\x931190) oli sisterssil\xc3\xa4ismunkki ja Canterburyn arkkipiispa. H\xc3\xa4nest\xc3\xa4 tuli Worcesterin piispa 10. elokuuta 1180 ja kuningas Henrik II suositteli h\xc3\xa4nt\xc3\xa4 arkkipiispaksi._NEWLINE_Arkkipiispana ollessaan Baldwin riitaantui tuomiokirkkonsa papiston kanssa ja ker\xc3\xa4si rahaa kolmatta ristiretke\xc3\xa4 varten. Rikhard Leijonamielen kruunajaisten j\xc3\xa4lkeen h\xc3\xa4n l\xc3\xa4hti pyh\xc3\xa4lle maalle, miss\xc3\xa4 h\xc3\xa4n kuoli 19. marraskuuta 1190. Kun tieto h\xc3\xa4nen kuolemastaan saapui Englantiin, h\xc3\xa4nen seuraajakseen valittiin Reginald Fitz Jocelin, joka kuoli itsekin pian ja virka j\xc3\xa4i t\xc3\xa4ytt\xc3\xa4m\xc3\xa4tt\xc3\xa4 vuoteen 1193, jolloin arkkipiispaksi valittiin Salisburyn piispa Hubert Walter.'